Wholegrains for early prevention of lifestyle diseases
Independent Research Fund Denmark
KU - SCIENCE -FOOD-NEXS
Forekomsten af tidlige risikomarkører for hjertekarsygdom og sukkersyge stiger i takt med fedmeepidemien og manifesterer sig nu allerede i barndommen. Et stigende antal børn har således forhøjet blodtryk og kolesterol samt forstadier til sukkersyge, hvilket øger deres sygdomsrisiko senere i livet. Vi ved meget lidt om hvordan kosten i barndommen påvirker disse tidlige risikomarkører. En kost rig på fuldkornsprodukter, som rugbrød og havregryn, synes at beskytte mod hjertekarsygdom og for tidlig død hos voksne. Kliniske forsøg har dog vist blandede resultater og effekten af fuldkornsindtag på børns sundhed er aldrig blevet undersøgt. I dette projekt vil vi afdække betydningen af fuldkornsindtag på tidlige risikomarkører for hjertekarsygdom og sukkersyge. Vi vil udføre et klinisk forsøg for at undersøge om fuldkornsrug og -havre kan forbedre hjertekarsundheden hos overvægtige skolebørn. Dernæst vil vi undersøge om observerede effekter sker via ændringer i børnenes appetit og tarmflora eller afhænger af børnenes genetiske disponering. Vi vil også anvende data fra mere end 500 børn som vi har fulgt i den tidlige barndom til at undersøge om fuldkornsindtag i de første leveår er koblet til en bedre sundhedsprofil. Projektets resultater vil bidrage med vigtig viden til brug i kostanbefalinger for børn og til planlægning af sundhedspolitiske strategier til forebyggelse af sukkersyge og hjertekarsygdom fra barndommen.
Research Projects (Max 10 MDKK) / DFF-Forskningsprojekt1 / grant